Jesús chimanda pasaushcai,
shu ñausa pagarij runara ricuca.
Yachachishca runauna paita tapunauca:
“Yachachij,
¿Pi ucharashcamanda cai runa ñausa pagarimuca,
paillara,
paihua yayauna ucharashcamanda?”
Jesús cutipaca:
“Mana pai ucharashcamanda,
mana paihua yayauna ucharashcamanda ñausa pagarica.
Shina tucuca Diospa ranaunara paihuajpi ricuchingaj.
Ministirinmi ñucara cachamujpa ranaunara rangaj punzha ajllaira,
Tuta shamujpi mana pihuas ushan tarabanara.
Ñuca cai pachai tiaushca huraspi,
cai pachamanda punzha ani.
Casna rimasha,
Jesús allpai tiucaca,
tiucahua turura apiyachisha,
ñausa runa ñahuii llutaca.
Shina rasha,
Jesús paita nica:
“Ri,
maillairi,
Siloé yacui.”
Cai ‘Siloé’ runa shimii ‘Cachashca’ nin.
Shinajpi runa maillai rica,
ricusha tigramuca.
Paihua mayambi causajcuna,
pai ñausa ashcara ricsijcunas ninauca:
“Caiga,
¿manzhu mañasha tiaj runa?”
Huaquinguna:
“Paimi,”
ninauca.
Shujcuna,
“Chi cuinta ricurin.”
Pai quiquinllara:
“Ñuca mani,”
nica.
Paita ninauca:
“Camba ñahuiuna ¿imasna rasha pascarinauca?”
Runa cutipasha nica:
“Chi Jesús nishca runa turura rasha ñahuii llutaca.
‘SiIoema maillai ri,’
nihuaca.
Ñuca ricani,
maillacani,
ricuj tucucani.”
Shinajpi ninauca:
“Pai ¿maibirairi?”
Runa,
“Mana yachanichu,”
nisha cutipaca.
Fariseogunama ñaupa ñausa aj runara pushanauca.
Samana punzhai Jesús turura rasha paihua ñahuiunara pascaca.
Fariseoguna cutillara paita tapunauca:
“¿Imasna rashara ricuj tucucangui?
Runa paigunara nica:
“Ñahui ahuai turura llutaca,
maillacani,
ricuj tucuni.”
Shinajpi fariseogunamanda huaquinguna ninauca:
“Cai runa mana Diosmandachu,
samana punzhara mana huacachin.
Shujcuna ninauca:
“¿Uchayuj runa imasna rasha cai munanaita ricurinaunara rangachu?”
Parijumanda piñanausha rimananauca.
Cutillara ñausa aj runara rimanauca:
“Can ¿imara ningui paimanda,
pai camba ñahuira pascajta?
Runa cutipaca:
“Pai Diosmanda rimajmi.”
Judiuguna pai ñausa ashcara,
ricuj tucushcaras mana quirinaucachu.
Shinajpi ñahuira pascashca runa yayaunara cayanauca.
Paigunara tapunauca:
“¿Caichu canguna churi,
ñausa pagarij nishca?
¿Imasna rasha cuna ricun?”
Yayauna cutipasha ninauca:
“Cai ñucanchi churi ashcaras yachanchi,
pai ñausa pagarishcaras yachanchi.
Imasna rasha cuna ricuj tucushcara mana yachanchichu.
Pi paihua ñahuira pascashcaras mana yachanchichu.
Pai iyaiyuj,
paita tapuichi,
paillara rimangami.”
Yayauna casna ninauca judiugunara manzhashcamanda.
Judiuguna ña rimanauca:
“Maicans Jesús Mesíasmi nij,
tandarina huasimanda ichui tucungami.”
Chiraigumanda yayauna:
“Iyaiyujmi,”
ninauca,
“paita tapuichi.
Shinajpi ñausa aj runara cuti cayanauca.
Paita ninauca:
“Diosta alabairi,
chi runa uchayuj ajta yachanchi.”
Shinajpi ñausa aj runa cutipaca:
“Uchayuj ashcara imaras mana yachanichu;
caita yachani:
‘Ñuca ñausa acani,
cuna ricuuni. ’
“
Fariseoguna cutillara runara ninauca:
“¿Imara rarca canda?
¿Imasna rashara camba ñahuira pascaca?”
Runa paigunara cutipasha:
“Ña cangunara rimashcani,”
nica,
“uyanara mana munacanguichi.
¿Imarasha cuti uyanara munanguichi?
¿Cangunas shinallara pai yachachishca runauna tucunara munanguichi?
Paita caminauca.”
Can pai yachachishca runa angui,
astaun ñucanchi Moisés yachachishca runaunami anchi.
Dios Moisesta rimashcara yachanchi;
randi cai runa maimanda ashcaras mana yachanchichu.”
Runa cutipaca:
“Sirtu pacha caita manzhanaitami,
canguna pai ajta mana yachanguichi,
shina ajllaira ñuca ñahuira pascahuashcami.
Dios uchayujcunara mana uyanzhu,
caita yachanchi;
randi maicans Diosta manzhajpi,
paihua munaira rajpi,
Dios paita uyanmi.
Callarimanda pacha mana uyarishcachu aca shu pagarishcamanda ñausa runa ñahuira pascangaj.
Cai runa mana Diosmanda asha,
mana imaras ranara ushanmachu.”
Paita cutipasha ninauca:
“Can uchai pagarimushcangui,
¿shinashallara ñucanchira yachachihuangui?”
Shinajpi paita canzhama ichunauca.
Jesús paita ichushcara uyasha,
paita tupasha rimaca:
“¿Diospa Churii quiringuichu?”
Runa cutipaca:
“¿Paiga pitairi,
Señor,
ñuca paita quiringaj?”
Jesús nica:
“Paita ricushcangui;
canhua rimau paimi an.”
Pai nica:
“Señor,
quirinimi,”
Casna nisha Jesusta aduraca.
Jesús nica:
Ñuca taripangaj cai pachama shamucani,
mana ricujcuna ricunauchu,
ricujcunas ñausa tucunauchu.”
Fariseogunamanda huaquinguna,
paihua pariju tiajcuna,
cai shimira uyasha,
ninauca:
“¿Ñucanchis shinallara ñausachu anchi?”
Jesús nica:
“Canguna ñausa asha,
ucha illajcuna anguichima;
randi cuna,
‘Ricunchimi,’
nisha,
caimanda canguna ucha saquirin.”